Apstiprināta

ar Olaines novada pašvaldības domes 26.02.20225.

sēdes lēmumu (2.prot., 5.p.)

**Olaines novada pašvaldības aģentūras “Olaines sociālais dienests”**

**2024. gada darbības plāna izpilde**

|  |  |  |  |  |
| --- | --- | --- | --- | --- |
| **Nr.**  **p.**  **k.** | **Uzdevums / aktivitāte** | **Resursi uzdevuma izpildei** | **Atbildīgais** | **Sasniegtais rezultāts** |
| 1.1. | Izstrādāt, ieviest un pilnveidot kārtību kādā nosaka Sociālā dienesta administrēto sociālo pakalpojumu un sociālās palīdzības kvalitāti | Iestādes budžeta ietvaros | Direktore,  Nodaļu vadītāji | Veikta sociālo pakalpojumu kvalitātes novērtēšana veicot pakalpojumu sniedzēju apsekošanu un anketēšanu. Veikta arī sociālās palīdzības saņēmēju anketēšana un izdarīti secinājumi.  Darbā tiek pielietota un praktizēta sistēmiskā sociālā darba metode, galvenokārt darbā ar ģimenēm ar bērniem, kā arī divi darbinieki apgūst šo darba metodi. |
| 1.2. | Analizēt sociālās palīdzības un sociālo pakalpojumu efektivitāti un atbilstību likumdošanai | Iestādes budžeta ietvaros | Direktore,  Nodaļu vadītāji | Tiek organizētas kovīzijas par sociālā darba jautājumiem, gan nodaļas ietvaros, gan starp nodaļām.  Tiek gatavoti normatīvie akti atbilstoši prasībām.  Tiek veikti grozījumi normatīvajos aktos, ņemot vērā izmaiņas MK noteikumos un Valsts likumdošanā |
| 1.3. | Veicināt metodisko vadību un darbinieku profesionalitāti normatīvajos aktos noteiktajā kārtībā. | Iestādes budžeta ietvaros | Direktore,  Nodaļu vadītāji | Visiem sociālā darba speciālistiem, kā arī darbiniekiem pēc vajadzības tiek nodrošinātas individuālās vai grupas supervīzijas.  Darbiniekiem ir iespējas apgūt apmācības darbam ar dažādām klientu grupām. Darbinieki ir apguvuši papildus padziļinātu apmācību sistēmiskā sociālā darba metodēs, kā arī metodes darbā ar jauniešiem un dažādām klientu grupām. |
| 1.4. | Attīstīt ģimeniskai videi pietuvinātus sociālos pakalpojumus. | Pašvaldības finansējums,  ESF finansējums | Direktore,  pakalpojumu nodaļas vadītāja,  aprūpes nodaļas vadītāja, pašvaldības attīstības nodaļa | Piedalāmies LM izsludinātajos konkursos par ģimeniskai videi pietuvinātiem pakalpojumiem. Tika iesniegts projekts par specializēto darbnīcu izveidi un specializētā transporta iegādi gan aprūpes mājās pakalpojuma attīstībai, gan klientu ar īpašām vajadzībām transportēšanai.  Sociālās aprūpes centrā ir izveidots jauns pakalpojums “Siltie graudi”. |
| 1.5. | Organizēt regulāras darbinieku sapulces, sniegt informāciju par jaunākajām aktualitātēm likumdošanas normatīvajos aktos. | Iestādes budžeta ietvaros | Direktore,  Nodaļu vadītāji | Tiek organizētas regulāras sapulces katrā nodaļā, kurās tiek apspriesti aktuālākie darba jautājumi, tiek meklēti optimālākie sarežģīto gadījumu risinājumi.  Regulāri tiekas dienesta nodaļu vadītāji un risina jautājumus sakarā ar saistošo noteikumu izmaiņām un jaunu pakalpojumu un palīdzības organizāciju un ieviešanu. |
| 1.6. | Piedalīties Labklājības ministrijas īstenotajā ESF projektā/pētījumā “Profesionāla sociālā darba attīstība pašvaldībās”. | Nav nepieciešams finansējums | Direktore,  Nodaļu vadītāji, visi sociālā darba speciālisti, sadarbības partneri | Darbinieki ir apguvuši dažādas jaunas sociālā darba metodes darbā ar jauniešiem, kā arī ar dažādām klientu grupām, kā arī turpina padziļināti apgūt sistēmisko sociālā darba metodi un šo metodi ieviest arī citu nodaļu darbā ne tikai darbā ar ģimenēm ar bērniem. |
| 1.7. | Sadarboties ar citām Olaines novada pašvaldības iestādēm bērnu tiesību aizsardzības jomā, izveidot jaunu amata vienību – bērnu aizsardzības jautājumu speciālists | Darbinieka darba alga gadam | Direktore,  bērnu un ģimenes atbalsta nodaļas vadītāja,  jurists | Ir izveidota jauna amata vienība – Speciālists bērnu tiesību aizsardzības jautājumos, bet netika atrasta amatam piemērota kandidatūra. Speciālista meklējumi tiek turpināti. |
| 1.8. | Izveidot Olaines sociālā dienesta mājas lapu | Budžetā plānotie līdzekļi EUR 4200,- | Direktore,  sadarbības partneri. | Ir izveidota Olaines sociālā dienesta mājas lapa, bet izmaksas sastādīja EUR 7440,-. Nodaļu vadītāji aktīvi strādāja pie informācijas apkopošanas ievietošanai mājas lapā. |
|  | **2. Sociālā palīdzība un sociālais darbs** | | | |
| 2.1. | Nodrošināt sociālās palīdzības sniegšanu atbilstoši normatīvajiem aktiem un budžetam. Nepieciešamības gadījumā veikt korekcijas sociālās palīdzības nodrošināšanas saistošajos noteikumos | Iestādes budžeta ietvaros | Sociālās palīdzības nodaļas vadītāja;  Sociālā darba speciālisti | 2024. gadā sociālā atbalsta pasākumiem (pabalstiem, pakalpojumiem, ilgstošai aprūpei, atbalstam Ukrainas civiliedzīvotājiem, samaksa par ilgstošas sociālās aprūpes, sociālās rehabilitācijas institūciju un pārējiem sniegtajiem pakalpojumiem) kopumā izlietoti 1837289.38 EUR.  2024.gadā piešķirts:  251 trūcīgas mājsaimniecības statuss,  406 maznodrošinātas mājsaimniecības statuss,  91 mājsaimniecībām piešķirts GMI pabalsts.  Lietojumprogrammā SOPA reģistrēti 7252 lēmumi sociālās/materiālās palīdzības, sociālo pakalpojumu piešķiršanai.  *Veiktie grozījumi normatīvajos aktos:*  1. Saistošo noteikumu grozījums precizēja 2021.gada 24.februāra saistošos noteikumus Nr.SN3/2021 “Par pabalstu krīzes situācijā Olaines novadā”. Saistošo noteikumu projektā tika iekļauts grozījums, kas paredzēja svītrot saistošo noteikumu Nr. SN3/2021 7. punktu, kurā noteikts pabalsta ārkārtas situācijā saistībā ar Covid-19 izplatību apmērs un piešķiršanas kritēriji. Mazinoties epidemioloģiskās drošības draudiem saistībā ar Covid-19 infekcijas izplatību, 2023.gada 1.novembrī stājās spēkā likums “Par Covid-19 infekcijas izplatības pārvaldības likuma atzīšanu par spēku zaudējušu” .   1. Saistošo noteikumu grozījums precizēja Olaines novada pašvaldībā spēkā esošos Olaines novada pašvaldības domes 2023.gada 26.jūlija saistošos noteikumus Nr.SN15/2023 “Par sociālās palīdzības pabalstiem Olaines novadā”. Grozījumi paredzēja izslēgt dubultā finansējuma risku mājsaimniecībām, kuras atbilst vairākām mērķa grupām (piemēram, gan atbilst trūcīgas mājsaimniecības statusam, gan pilda aizbildņa pienākumus, gan ir ģimene, kurā ir trīs vai vairāk bērni) un ir tiesības saņemt pabalstu vienam mērķim (piemēram, ēdināšanai vispārīgā izglītības iestādēs, skolēna apģērba iegādei); kā arī norādīt, kādi koeficienti tiek piemēroti maznodrošinātas mājsaimniecības ienākumu sliekšņa aprēķināšanai. 2. Saistošo noteikumu grozījums precizēja 2023.gada 29.novembra saistošos noteikumus Nr.SN24/2023 “Par materiālās palīdzības pabalstiem Olaines novadā”, kas paredzēja izslēgt dubultā finansējuma risku mājsaimniecībām, kuras atbilst vairākām mērķa grupām.   4.Saistošo noteikumu grozījums precizēja 2023.gada 27.septembra saistošos noteikumus Nr.SN21/2023 “Par materiālo palīdzību bārenim un bez vecāku gādības palikušam bērnam Olaines novadā”. Tika iekļauti grozījumi, kas paredzēja precizēt saistošo noteikumu izdošanas pamatojumu atbilstoši MK noteikumiem Nr.857 nosacījumiem; kā arī izslēgt dubultā finansējuma risku mājsaimniecībām, kuras atbilst vairākām mērķa grupām. |
| 2.2. | Nodrošināt regulāras kovīzijas sociālajā darbā | Iestādes budžeta ietvaros | Juriste;  Sociālās palīdzības nodaļas vadītāja;  Sociālie darbinieki | Regulāri tika organizētas kovīzijas, kuru mērķis bija nodrošināt kvalitatīvu atbalstu darbiniekiem, risinot dažādus sarežģītus sociālos gadījumus, veicināta sociālo pakalpojumu kvalitātes uzlabošana, analizējot darba procesus un meklējot jaunus risinājumus sarežģītām situācijām. Kovīzijas process ļāva sociālajiem darbiniekiem, saņemt atbalstu sarežģītās situācijās, nodrošinot efektīvāku palīdzību klientiem. Sociālajiem darbiniekiem tika nodrošināts emocionāls un psiholoģisks atbalsts, risinot sarežģītus sociālos gadījumus, palīdzot viņiem tikt galā ar darba stresu un emocionālo izdegšanu. |
| 2.3. | Organizēt regulāras sapulces | Iestādes budžeta ietvaros | Nodaļas vadītāja; Juriste;  Sociālie darbinieki | Regulāras sapulces sociālās palīdzības un darba nodaļā palīdzēja nodrošināt informācijas apmaiņu un problēmu risināšanu. Šajās sapulcēs tika apspriesti dažādi jautājumi, kas saistīti ar sociālo darbu, tostarp:   * izmaiņas normatīvajos aktos, kas ietekmē sociālo palīdzību. Izmaiņu ietekmes izvērtēšana: Analīze, kā jaunās prasības ietekmēs esošo darbu, klientu apkalpošanu un iekšējos procesus; * jauno procedūru izstrāde un pielāgošana esošajiem darbības principiem, lai nodrošinātu atbilstību jaunajiem normatīvajiem aktiem; * sarežģījumi pabalstu piešķiršanā, individuālu gadījumu analīze: Detalizēta informācija par sarežģītiem gadījumiem, kur rodas neskaidrības vai grūtības pieņemt lēmumus; * diskusijas par nepieciešamību pēc papildu informācijas vai atbalsta no citām iestādēm vai speciālistiem; * analizēta informācija par to, kā mainās klientu vajadzības un kā tās vislabāk apmierināt. |
| 2.4. | Sniegt iedzīvotājiem informāciju par tiesībām saņemt sociālo palīdzību. | Iestādes budžeta ietvaros | Nodaļas vadītāja;  Sociālie darbinieki | Ar Olaines novada pašvaldības informatīvo izdevumu, mājaslapas starpniecību, izveidotajiem bukletiem, individuālās konsultācijās pie speciālistiem sniegta informācija iedzīvotājiem par sociālo palīdzību un tās veidiem. |
| 2.5. | Veicināt sociālās palīdzības saņēmēju līdzdalību uz noslēgtās vienošanās (sociālais darbinieks-klients) pamata un sadarbību ar sociālajiem darbiniekiem | Iestādes budžeta ietvaros | Sociālie darbinieki | Ar 101 sociālās palīdzības saņēmēju tika slēgtas vienošanās par līdzdarbību savas sociālās situācijas uzlabošanā, palielinot sociālās palīdzības saņēmēju iesaistīšanos vienošanās izpildē ar mērķi:   * stiprināta sadarbība starp sociālajiem darbiniekiem un klientiem; * veicināta klientu patstāvība problēmu risināšanā. |
| 2.6. | Nodrošināt sociālo gadījumu risināšanu un psihosociālā atbalsta sniegšanu jauniešiem pēc ārpusģimenes aprūpes beigšanās | Iestādes budžeta ietvaros | Sociālie darbinieki | Nodaļas redzeslokā 43 jaunieši pēc ārpusģimenes aprūpes, vecums no 18 līdz 24 gadiem. 23 jaunieši konsultēti par sociālās palīdzības saņemšanas iespējām, nodrošināta palīdzības sniegšana. Sniegtas individuālas konsultācijas emocionālās stabilitātes uzlabošanai, norādīts uz pieejamo resursu izmantošanas iespējām, sniegta palīdzība vajadzīgo speciālistu piesaistīšanā. Regulārāka saziņa ar 14 jauniešiem.  Lai nodrošinātu pēc iespējas saudzīgāku un atbalstošāku pilngadību sasniegušā bērna pāreju uz neatkarīgu un patstāvīgu dzīvi, viens sociālais darbinieks ir piedalījies apmācībās un saņēmis Sociālā mentora sertifikātu, kas atļauj sniegt sociālā mentora pakalpojumu jauniešiem pēc ārpusģimenes aprūpes beigšanās. |
| 2.7. | Sniegt sociālo palīdzību, atbalstu un veikt sociālo darbu ar Ukrainas bēgļiem | Valsts kompensācija |  | Ukrainas civiliedzīvotāju atbalstam izlietoti – 149961.53 eiro (Valsts kompensē pašvaldībai izdevumus 100% apmērā). Regulāri tiek sniegts atbalsts Ukrainas civiliedzīvotājiem darba jautājumos, palīdzot atrast viņiem piemērotas darbavietas, konsultēti dažādos jautājumos.  Gada nogalē Jelgavas Vasaras svētku draudzes pārstāvji, noorganizēja īpašu Ziemassvētku pasākumu 15 Ukrainas bērniem vecumā no 2 līdz 14 gadiem. Pasākumā bērni varēja piedalīties dažādās radošajās darbnīcās, izbaudīt svētku ēdienus un kopā pavadīt laiku jautrā kompānijā, kā arī saņēma pārsteiguma dāvanas. |
|  | **3. Sociālie pakalpojumi** | | | |
| 3.1. | Nodrošināt sociālos pakalpojumus Olaines novadā deklarētām personām atbilstoši spēkā esošajiem normatīviem un budžetam. | Iestādes budžeta ietvaros | Sociālo pakalpojumu nodaļas vadītāja  Sociālie darbinieki | Olaines novada iedzīvotājiem tiek nodrošināti nepieciešamie sociālie pakalpojumi atbilstoši likuma “Par sociālo drošību”, Sociālo pakalpojumu un sociālās palīdzības likuma, Ministru kabineta noteikumu un Olaines novada pašvaldības domes saistošo noteikumu prasībām un plānotajam budžetam.  Kā arī 5 personām ar funkcionēšanas ierobežojumiem sniegts atbalsts mājokļa vides pieejamības nodrošināšanai. Ārējās vides pielāgojumi tika veikti 4 personām.  Vienai personai pielāgota gan iekšējā, gan ārējā vide. Uz nākošo gadu pakalpojuma saņemšanu gaida 4 personas.  Nodrošināts specializētā transporta pakalpojums personām ar pārvietošanas traucējumiem. Specializētā transporta pakalpojumu saņēma 203 personas. |
| 3.2. | Sagatavot priekšlikumus Saistošajiem noteikumiem par Sociālajiem pakalpojumiem Olaines novadā. | Iestādes budžeta ietvaros | Sociālo pakalpojumu nodaļas vadītāja | Sagatavoti grozījumi Olaines novada pašvaldības domes 2023.gada 23.augusta saistošajos noteikumos Nr.SN16/2023 “Par sociālajiem pakalpojumiem Olaines novadā”. |
| 3.3. | Administrēt valsts nodrošinātu sociālo pakalpojumu – asistents personām ar invaliditāti. | Valsts piešķirtā finansējuma ietvaros | Sociālais darbinieks | Asistenta pakalpojums sniegts 224 personām kopā:  • 169 pilngadīgām personām;  • 55 nepilngadīgām personām. |
| 3.4. | Koordinēt valsts nodrošinātu sociālo pakalpojumu – sociālā rehabilitācija personām ar funkcionāliem traucējumiem, politiski represētām personām un ČAES seku likvidēšanas dalībniekiem un cietušām personām. | Valsts piešķirtā finansējuma ietvaros | Sociālais darbinieks | Sociālās rehabilitācijas pakalpojumu saņēmušas 12 personas;  • 11 personas ar funkcionāliem traucējumiem;  • 1 persona kā Černobiļas AES seku likvidācijas dalībnieks.  51 personai aizpildīta personas ikdienā veicamo darbību un vides novērtējuma anketa, nosakot medicīniskās indikācijas īpašai kopšanai personai no 18 gadu vecuma. |
| 3.5. | Koordinēt valsts finansētās ilgstošas sociālās aprūpes un sociālās rehabilitācijas pakalpojuma saņemšanu personām ar smagiem garīga rakstura traucējumiem un pilngadīgām neredzīgām personām. | Valsts piešķirtā finansējuma ietvaros | Sociālais darbinieks | Valsts finansētās ilgstošas sociālās aprūpes un sociālās rehabilitācijas pakalpojumu personām ar smagiem garīga rakstura traucējumiem un pilngadīgām neredzīgām personām pakalpojumu saņēmušas 6 personas:  4 personas ar smagiem garīga rakstura traucējumiem;  2 neredzīgas personas. |
| 3.6. | Nodrošināt HIV/AIDS profilakses programmas darbību, informēt sabiedrību par veselīgu un drošu dzīvesveidu. Attīstīt “ielu darbu” Olaines pilsētā. | Iestādes budžeta ietvaros,  Valsts finansējums | Sociālais darbinieks, HIV/AIDS profilakses programmas ielu darbinieks | Nodrošināts HIV/AIDS profilakses programmas darbības ielu darbs. Programmas ietvaros tiek nodrošināta izlietoto šļirču savākšana un utilizēšana un tiek izsniegtas sterilas šļirces intravenozo narkotiku lietotājiem. Olaines pilsētā vidēji 2024.gadā ielu darbinieka pakalpojumus saņēma 38 klienti. Tika izdalītas 2000 adatas, 5950 šļirces ar adatām. Savāktas utilizēšanai 4650 adatas un 4550 šļirces. |
| 3.7. | Sadarboties ar valsts, citām pašvaldībām un sabiedriskajām organizācijām, ar mērķi novada iedzīvotājiem nodrošināt sociālos pakalpojumus, kuri nav pieejami mūsu pašvaldībā | Iestādes budžeta ietvaros | Sociālo pakalpojumu nodaļas vadītāja, sociālie darbinieki | Turpinās sadarbība un Sociālais dienests pērk ilgstošas sociālās aprūpes un sociālās rehabilitācijas pakalpojumu no citām pašvaldībām un sabiedriskajām organizācijām, ar mērķi novada iedzīvotājiem nodrošināt sociālos pakalpojumus, kuri nav pieejami mūsu pašvaldībā. Sociālos pakalpojumus saņēmušas 22 personas.  Atelpas brīža pakalpojums piešķirts 5 personām;  Grupu mājas pakalpojumu un Dienas centra pakalpojumu Biedrībā “Cerību spārni” saņēmusi 1 persona.  Ilgstošas sociālās aprūpes un sociālās rehabilitācijas pakalpojumus citas iestādēs saņēmušas 10 personas, Valmieras nov. SAC Ļode”, Sociālās aprūpes centrs “Allaži”, Jelgavas novada SAC “Zemgale” un “Eleja”; Biedrība “Sarkanais krusts” Kurzemes un Zemgales komiteja; Aizkraukles novada SAC “Nereta”, Irlavas Sarkanā krusta slimnīca un Siguldas novada pašvaldība, biedrība “Cerību spārni”.  Īslaicīgās sociālās aprūpes pakalpojumu saņēmušas 7 personas Irlavas Sarkanā krusta slimnīcā.  Kopā par pakalpojumiem izlietoti EUR 70657. |
| 3.8. | Turpinātas un pilnveidotas klientu apkalpošanas centra “Gaismas” iesāktās aktivitāšu piedāvājums atbilstoši kopienas cilvēku vēlmēm. | Iestādes budžeta ietvaros | Sociālo pakalpojumu nodaļas vadītāja, klientu apkalpošanas centrs “Gaismas” speciālists | Klientu apkalpošanas centra “Gaismas” klienti – seniori, jaunieši, bērni, cilvēki ar invaliditāti un tuvāk esošo ciematu iedzīvotāji labprāt iesaistās centra rīkotajās aktivitātēs.  Katras nedēļas ceturtdienās centra apmeklētāji iegūst sev nepieciešamo informāciju sociālajos jautājumos, konsultējoties ar sociālo darbinieku. Joprojām materiālās nenodrošinātības mazināšanai centrā ir iespēja maznodrošinātām un trūcīgām personām saņemt pārtikas un higiēnas atbalsta pakas.  Centrs nodrošina iespēju izmantot veļas mazgāšanu, veļas žāvēšanu un dušas telpas maznodrošinātiem un trūcīgiem iedzīvotājiem.  Ir daži bezpajumtnieki, kuri izmanto wi-fi interneta pieejas punktu centrā.  Laikos starp aktivitātēm centru apmeklē iedzīvotāji, lai vienkārši būtu kopā, lai pie kafijas/tējas tases ar pašu sarūpētiem gardumiem patērzētu par viņu interesējošām tēmām.  Aktīvākie seniori (15 dāmas un 2 kungi) piedalījās senioru kopas Gaismas, gardēžu klubiņa “Melone” un dāmu klubiņa “Magnolija” rīkotajos pasākumos, darbnīcās un meistarklasēs.  Veselīga dzīvesveida popularizēšanas ietvaros tika organizēta relaksējoša rīta vingrošana.  Apmeklētāji, kuru hobijs ir ceļošana, “Ceļotāju pēcpusdienās” dalījās ar saviem iespaidiem par apmeklētām valstīm/ Islande, Spānija, Itālija/.  Apmeklēt centru “Gaismas” tika aicināta radio personība Baiba Sipeniece Gavare, kura pastāstīja par dalību ekspedīcijā “Ārpus zonas”.  Ir novadītas un apmeklētas daudzas “Texture art” meistarklases, kuras ietver sevī dažādus abstraktās mākslas apguves veidus.  Kopīgos izbraukumos apmeklētas Latvijā skaistākās vietas, muzeji un izstādes. |
| 3.9. | Nodrošināt sociālā darba un sociālās rehabilitācijas pakalpojuma sniegšanu sociālo istabu klientiem, personām bez noteiktas dzīvesvietas, personām kas atgriezušās no ieslodzījuma vietām un citiem sociālo darbinieku redzeslokā esošiem klientiem, kuriem nepieciešama speciālista piesaiste. | Iestādes budžeta ietvaros | Sociālais darbinieks | Sociālo istabu klientiem nodrošināts sociālās rehabilitācijas pakalpojums, veikts sociālais darbs, ievērojot personu individuālās vajadzības, veiktas sarunas, konsultēšana, klientu sociālās situācijas izvērtēšana. 6 personām ierādīta vieta sociālajā istabā; 18 personām nodrošināta vieta īslaicīgās uzturēšanās istabā; 4 personas pēc atbrīvošanas no brīvības atņemšanas soda izciešanas vietas saņēmušas izmitināšanas pakalpojumu sociālajās istabās; 49 personām pieņemts lēmums par sociālās istabas īres līguma pagarināšanu uz 6 mēnešiem; 4 personas saņēmušas nosūtījumu pie atbalsta speciālista. |
| 3.10. | Nodrošināt Higiēnas centra darbu, veļas mazgāšana, dušas pakalpojumi. Izdalīt bezmaksas ēdienu trūcīgām, maznodrošinātām personām. | Iestādes budžeta ietvaros | Sociālo pakalpojumu nodaļas vadītāja, Higiēnas centra darbinieki, sociālie darbinieki | Nodrošināta bezmaksas ēdināšana vidēji 45-50 personām mēnesī.  Dušas pakalpojumu saņēmušas 68 personas un veļas mazgāšanas un žāvēšanas pakalpojumus saņēmušas 130 personas. |
| 3.11. | Sagatavot priekšlikumus par jaunu sociālo pakalpojumu ieviešanu. | Iestādes budžeta ietvaros | Sociālo pakalpojumu nodaļas vadītāja,  Centra “Kastanis” vadītāja,  sociālie darbinieki | Lai izveidotu jaunu sociālo pakalpojumu – Specializētās darbnīcas – veiktas 10 pilotintervijas, ar mērķi noskaidrot un pamatot pakalpojuma nepieciešamību Olaines novadā. Sadarbībā ar pašvaldības Attīstības nodaļu iesniegts projekta pieteikums ES kohēzijas politikas programmas 2021.-2027.gadam par sabiedrībā balstītu sociālo pakalpojumu pieejamības palielināšanu, kas paredzētu vismaz 10 personām iespēju apgūt prasmes kādā no atbilstoši profilam aprīkotā darbnīcā: kokapstrāde, tekstildarbnīca un flīžu mozaīkas nodarbības.  Sadarbībā ar Attīstības nodaļu realizēts “Eiropas Savienības Atveseļošanas un noturības mehānisma plāna 3.1. reformu un investīciju virziena ” Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” projekts. 2 personām tika uzlabota mājokļa vides pieejamība. |
| 3.12. | Sagatavot priekšlikumus par sociālo pakalpojumu pieejamību bērniem ar funkcionāliem traucējumiem | Iestādes budžeta ietvaros | Sociālo pakalpojumu nodaļas vadītāja,  Centra “Kastanis” vadītāja | Tika organizēta starpprofesionālā sanāksme ar Olaines novada izglītības iestādēm un ģimenes ārstiem par iespējamo sadarbību un pakalpojumu saņemšanas kārtību Centrā, kā arī informācijas apmaiņa par piedāvātajiem pakalpojumiem (iestāde, speciālists, vecāks).  Pārskatīta un atvieglota pakalpojuma saņemšanas kārtība bērniem ar funkcionāliem traucējumiem. |
| 3.13. | Nodrošināt Dienas aprūpes un sociālās rehabilitācijas pakalpojuma centra “Kastanis” darbību. | Iestādes budžeta ietvaros | Sociālo pakalpojumu nodaļas vadītāja,  Centra “Kastanis” vadītāja | Dienas centrā ir 13 pastāvīgi klienti. Ikdienā tiek pilnveidotas sociālās, pašaprūpes un citas attīstošas prasmes. Papildus gada ietvaros Centrs veiksmīgi sadarbojās ar citām Olaines novada pašvaldības iestādēm, kā, piemēram, ar Olaines Pieaugušo izglītības centru un Olaines Kultūras centru, piedaloties Dzērveņu festivālā. Dienas centra klientiem bija iespēja pilnveidot finanšu pratības prasme, kur, piedaloties projektā “Kļūsti par naudas pratēju” klienti ieguva apliecības par piedalīšanos apmācībās.  Sociālās rehabilitācijas pakalpojumu Centrā saņēmuši 114 bērni. Nodarbības: 543 – logopēds, 596 – Montesori, 788 – fizioterapijas.  Sniegts Aprūpes mājās pakalpojums bērniem ar invaliditāti un personām līdz 24 gadu vecumam ar invaliditāti. Aprūpes mājās pakalpojumu saņēmuši 17 bērni ar invaliditāti un 3 personas līdz 24 gadu vecumam ar invaliditāti. |
| 3.14. | Novada trūcīgajiem iedzīvotājiem nodrošināt ESF paku izdali un organizēt papildpasākumus. | Eiropas atbalsta fonda vistrūcīgākajām personām projekta ietvaros | Higiēnas centra darbinieki, sociālais darbinieks | Izdalītie atbalsta komplekti:  Bērnu pārtika - 16  Bērnu higiēna - 8  Pārtikas preces - 828  Higiēnas preces - 928  Skolas preces - 32 |
| **4. Sociālais darbs ar ģimenēm ar bērniem** | | | | |
| 4.1. | Nodrošināt sociālo gadījumu darbam ar ģimenēm ar bērniem vadīšanu atbilstoši spēkā esošajiem normatīviem un budžetam | Iestādes budžeta ietvaros | Direktore,  Atbalsta nodaļas ģimenēm ar bērniem vadītāja,  nodaļas sociālie darbinieki | Sociālais darbs ar ģimenēm ar bērniem tiek nodrošināts atbilstoši normatīvo aktu (Olaines novada domes saistošajiem noteikumiem; Ministru kabineta noteikumiem) prasībām un plānotajam budžetam. Turpināts sociālais darbs ar jau esošajiem sociālajiem gadījumiem, pamatojoties uz citu institūciju sniegto informāciju par ģimenēm un nepieciešamo iesaisti sociālās situācijas risināšanai. Darbs ar 151 klientu lietu, no kurām 2024.gadā atvērtas jaunas 70 klientu lietas. Uz 2024.gada 31.decembri aktīvas 112 klientu lietas. Tiek veikta sociālo gadījumu pārraudzība, sociālā darba speciālistiem sniegti ieteikumi darba procesa pilnveidošanai, vienu reizi nedēļā organizētas nodaļas sanāksmes, kuru laikā pārrunāti sarežģīti sociālie gadījumi un to risinājumi, organizētas sociālo gadījumu kovīzijas un/vai sociālā gadījuma risināšana tiek pārrunāta sociālo darbinieku darbam ar ģimenēm ar bērniem grupas supervīzijā. Sociālie darbinieki e-apmācībās apgūst Labklājības ministrijas apstiprināto jauno metodiku sociālajam darbam ar ģimenēm ar bērniem, psihosociālā konsultēšanā un sociālajā darbā ar jauniešiem, turpinot apgūt zināšanas klātienes apmācībās, kā arī citās ar sociālā darba ar ģimenēm ar bērniem darba jomu saistītās apmācībās. |
| 4.2. | Koordinēt valsts nodrošinātus sociālās rehabilitācijas pakalpojumus (vardarbībā cietušām un vardarbību veikušām personām, kā arī no psihoaktīvām vielām atkarīgiem bērniem) | Iestādes budžeta ietvaros.  Valsts piešķirtā finansējuma ietvaros | Atbalsta nodaļas ģimenēm ar bērniem vadītāja, nodaļas sociālie darbinieki | 4 bērniem nodrošināts sociālās rehabilitācijas pakalpojums Dobeles novada Sociālo pakalpojumu centra Atbalsta centrā ģimenēm, kā vardarbībā cietušiem bērniem, 1 bērnam Valsts sociālās aprūpes un sociālās rehabilitācijas centrā “Pļavnieki”.  Noslēgts 2023.gadā uzsāktais sociālās rehabilitācijas pakalpojums vardarbībā cietušam bērnam dzīvesvietā 1 bērnam, nodrošinot psihologa 10 konsultāciju ciklu. Tiek koordinēta Valsts finansēta sociālās rehabilitācijas pakalpojuma pilngadīgām personām vardarbīgas uzvedības novēršanai. No psihoaktīvām vielām atkarīgu jauniešu valsts finansēti sociālās rehabilitācijas pakalpojumi netika izmantoti, bet vecāki bija motivēti izmantot Pusaudžu resursu centra speciālistu pakalpojumus, kas sevī ietver atbalstu ģimenei kā sistēmai kopumā, atbalsta plānā iekļaujot pakalpojumus gan jaunietim, gan bērna aprūpes veicējiem un “Atkarību risku mazināšanas programmu”, citus atbalsta pakalpojumus, piem., psihologa un psihoterapeita pakalpojumus. |
| 4.3. | Nodrošināt sociālās rehabilitācijas pakalpojuma sniegšanu ģimenēm ar bērniem | Iestādes budžeta ietvaros | Atbalsta nodaļas ģimenēm ar bērniem vadītāja, nodaļas sociālā darba speciālisti | Sociālais rehabilitētājs nodrošina pakalpojumu ģimenēm, kurās vecākiem ir zemas vai nepietiekamas bērnu audzināšanas un/vai aprūpes prasmes, regulāri strādā ar 20 bērnu aprūpes veicējiem/vecākiem, veicinot viņu sociālās funkcionēšanas uzturēšanu vai atjaunošanu, intensīvs darbs ar 8 ģimenēm. Klienti tiek iesaistīti sociālo prasmju saglabāšanas, atjaunošanas un apgūšanas aktivitātēs, pakalpojumu nodrošinot gan klienta dzīvesvietā, gan ārpus tās. Sociālais rehabilitētājs veic arī darbības vienreizēju uzdevumu ietveros, piemēram, nodrošina bērnu pieskatīšanu laika periodā, kad vecākam norit atbalsts speciālistu konsultācijas vai izglītojošo grupu nodarbības, sniedz informāciju par vietas piešķiršanu Olaines pirmsskolas izglītības iestādēs, sazinās ar vecākiem, lai gūtu informāciju par bērnu reģistrāciju izglītības iestādēs, sadarbībā ar sociālajiem darbiniekiem veic pirmreizējās un atkārtotas ģimeņu dzīvesvietu apsekošanas, kā arī vecāku sociālā darbinieka vai atbalsta speciālistu konsultāciju, kā arī vecāku izglītojošo grupu nodarbību laikā realizē bērnu pieskatīšanu, piedalās dienesta redzeslokā esošu ģimeņu Ziemassvētku dāvanu paku izdalē u.c. |
| 4.4. | Nodrošināt bērnu un jauniešu sociālā atbalsta centra “OLAKS” darbu. | Iestādes budžeta ietvaros | Atbalsta nodaļas ģimenēm ar bērniem vadītāja, BJC„OLAKS” sociālais darbinieks | Centra darbs vērsts uz sociālo darbu ar sociālajiem gadījumiem ar ģimenēm ar bērniem, tostarp, ģimenēm, kuras Olaines novada pašvaldībā ieradušās no Ukrainas karadarbības skartajām vietām, un atbalsta pakalpojumu (psihologu, psihoterapeita, ārsta psihiatra) pakalpojumu nodrošināšanu. Centrā tiek nodrošinātas profesionālās supervīzijas sociālajiem darbiniekiem. Vecākiem tiek organizētas dažādas izglītojošo grupu nodarbības bērnu attīstības jautājumos – “Bērnu emocionālā audzināšana”, “Ceļvedis, audzinot pusaudzi” un “Sargenģelis”. Centra telpās tiek nodrošināta bērnu pieskatīšana gadījumos, ja vecāki nevar nodrošināt bērna pieskatīšanu, izmantojot savus resursus, izglītojošo grupu nodarbību laikā vai atbalsta speciālistu konsultāciju apmeklējuma laikā. Informācija par centra aktivitātēm tiek ievietota pašvaldības mājas lapā un izvietota Olaines novadā pie informatīvajiem stendiem. Skolēnu vasaras brīvlaikā trīs mēnešu periodā 2 reizes nedēļā regulāri organizētas dažādas radošas aktivitātes bērniem saturīga brīvā laika pavadīšanai, taču bērniem ir iespēja apmeklēt “Olaks” centrs katru darba dienu un izmantot tā telpas un inventāru patstāvīgi rotaļājoties, pavadot laiku ar vienaudžiem, pildot uzdotos mājas darbus u.c. Centra telpas apmeklē un izmanto bērnu rotaļu istabu arī vecāki ar mazuļiem. 3 jauniešiem nodrošināta vasaras periodā nodarbinātība. Ar 2024.gada oktobrī Centrā uzsākta atkarību profilakses programmas jauniešiem pašvaldībā īstenošana. |
| 4.5. | Organizēt aktivitātes bērnu aprūpes veicēju izglītošanai bērnu aprūpes un audzināšanas jautājumos | Iestādes budžeta ietvaros | Atbalsta nodaļas ģimenēm ar bērniem vadītāja, BJC„OLAKS” sociālais darbinieks, nodaļas sociālie darbinieki | Dienests bērnu un jauniešu sociālā atbalsta centra “Olaks” (turpmāk tekstā – Centrs) telpās regulāri organizē vecāku izglītojošu grupu nodarbības dažāda vecuma bērnu vecākiem un informācija par plānotajām aktivitātēm tiek ievietota Olaines novada mājas lapā www.olaine.lv un elektroniskā vietnē Facebook, kā arī informatīvie aicinājumi tiek izvietoti uz informācijas dēļiem Olaines pilsētā un novada teritoriālajos centros. Vecākiem, kuri audzina pirmsskolas vecuma bērnus, informācija par izglītojošo grupu nodarbībām tiek izsūtīta ar Olaines novada pirmsskolas izglītības iestāžu starpniecību. Sākumskolas un pamatskolas vecuma bērnu vecākiem informācija tiek izsūtīta mācību vietnēs mykoob vai e-klase, ar lūgumu informēt vecākus par apmācību programmas norisi un motivēt vecākus iesaistīties izglītojošajās nodarbībās. Visas izglītojošās grupu nodarbības Olaines novada pašvaldības iedzīvotājiem tiek nodrošinātas bez maksas. Organizēti un vadīti divi vecāku izglītojošu grupu 10 nodarbību “Bērnu emocionālās audzināšanas” (turpmāk tekstā – BEA) cikli, apmācības grupā izgājuši 22 vecāki, kā arī BEA nodrošināts individuālā formātā sociālā darbinieka konsultāciju laikā vairākiem vecākiem, konsultācijā izmantojot attiecīgās programmas tēmas; vadīti 2 pusaudžu vecāku izglītojošu grupu 10 nodarbību “Ceļvedis, audzinot pusaudzi” (turpmāk tekstā – CAP) cikli, kurus apmeklēja 14 vecāki, kā arī CAP nodrošināts individuālo konsultāciju laikā. |
| 4.6. | Informēt trūcīgās ģimenes ar bērniem par iespēju nodrošināt un apmaksāt uzturēšanos vasaras nometnēs | Iestādes budžeta ietvaros.  Sadarbība ar NVO, vasaras nometņu organizatoriem. | Nodaļas sociālie darbinieki | Mērķa grupas ģimenes, kuras atrodas sociālo darbinieku darbam ar ģimenēm ar bērniem redzeslokā, informētas par iespēju saņemt atbalstu bērnu vasaras nometņu apmaksai. Neviena trūcīga ģimene ar bērniem nav izmantojusi atbalstu. Pašvaldības atbalstu bērnu vasaras nometņu finansēšanai izmantojušas 13 daudzbērnu ģimenes. |
| 4.7. | Sadarbībā ar Olaines novada bāriņtiesu īstenot bāreņu un bez vecāku gādības palikušo bērnu, aizbildņu un audžuģimeņu sveikšanu Ziemassvētkos | Iestādes budžeta ietvaros. Bāriņtiesa | Atbalsta nodaļas ģimenēm ar bērniem vadītāja, BJC„OLAKS” sociālais darbinieks, sociālais darbinieki darbam ar mērķa grupu | Sadarbībā ar Olaines novada bāriņtiesu saldumu pakas nogādātas ārpusģimenes aprūpē esošiem bērniem audžuģimenēs un aizbildņu ģimenēs individuāli un/vai klātienes konsultāciju laikā. |
| 4.8. | Nodrošināt nepieciešamo speciālistu piesaisti ģimeņu psihosociālo problēmu risināšanā (psihologs, psihoterapijas speciālists, psihiatrs, narkologs, PEP mamma u.c.) | Iestādes budžeta ietvaros | Atbalsta nodaļas ģimenēm ar bērniem vadītāja, nodaļas sociālie darbinieki | Ģimeņu ar bērniem sociālo problēmu risināšanai sociālā gadījuma vadīšanas procesā, kā arī sociālā darbā ar gadījumu, nepieciešamā atbalsta un palīdzības nodrošināšanai tiek realizēta sociālā darbinieka sadarbība ar dažādiem atbalsta speciālistiem. Darbā ar atkarību problēmām, īstenota sadarbība ar dr. narkologu, dr. psihiatru un sociālo darbinieku/atkarību speciālistu. Vecākiem ar zemām bērnu aprūpes prasmēm piesaistīts sociālais rehabilitētājs. Nodrošinātas individuālās atbalsta speciālistu konsultācijas gan bērnu aprūpes veicējiem, gan bērniem un pusaudžiem. Izvērtējot katru sociālo gadījumu un klientu individuālās vajadzības, savas sociālās situācijas veiksmīgākam risinājumam klientiem, papildus sociālā darbinieka konsultācijām tiek piedāvāti nepieciešamie atbalsta speciālisti (klīniskais psihologs, eksistenciālās psihoterapijas speciālists, psihiatrs, narkologs, jurists, PEP mammas pakalpojums). Sagatavoti 83 nosūtījumi pie atbalsta speciālistiem. Psihologa pakalp. nodrošināts 72 personām, psihoterapeita pakalp. - 38 personām, psihiatra pakalpojums 8 klientiem. Konsultācijas tiek nodrošinātas konsultāciju cikla ietvarā. Sadarbībā ar Valsts probācijas dienesta Olaines nodaļas speciālistiem darbā ar probācijas dienesta klientiem, kuriem ir nepilngadīgi bērni, nodrošināti psihoterapijas speciālista pakalpojumi, kā arī probācijas dienesta klienti, kuri audzina nepilngadīgus bērnus, iekļauti izglītojošo grupu nodarbībās vecākiem. Ar atbalsta speciālistiem tiek pārrunāta klienta soc. problēmas risinājuma dinamika, rezultāts un ieteikumi turpmākā sociālā darba veikšanai. 6 bērnu vecākiem ilgstoši nodrošināts psihosociālo konsultāciju pakalpojums. 3 bērniem nodrošināta smilšu terapija sociālā darba ar gadījumu ietvaros, kā arī smilšu terapija kā metode izmantota psihologu konsultāciju procesā bērniem. |
| 4.9. | Turpināt un pilnveidot darbu starpinstitucionālā darba grupā ar mērķi uzlabot bērnu un pusaudžu sekmīgu integrāciju sabiedrībā un ģimenes sociālās situācijas risināšanā | Iestādes budžeta ietvaros | Atbalsta nodaļas ģimenēm ar bērniem vadītāja, nodaļas sociālie darbinieki | Sadarbībā ar Olaines novada bāriņtiesu organizētas vairākas starpprofesionāļu sanāksmes par aktuālās situācijas izvērtējumu ģimenēs ar bērniem, kurās ir multiplas problēmas un kurās bērnu aprūpes nodrošināšanas grūtības vai to nenodrošināšana ir saistīta ar aprūpētāja problēmlietošanu, jebkura veida atkarību, fiziskās, garīgās, psihiskās veselības traucējumiem, ilgstošu nabadzību un izteiktu resursu trūkumu, krīzes situāciju ģimenē. Nepieciešamības gadījumā tiek pieaicināti citi profesionāļi (pašvaldības policijas, izglītības spec. u.c.). Darbinieki piedalās Valsts probācijas dienesta Olaines nodaļas un Olaines novada bāriņtiesas starpinstitucionālajās sanāksmēs darbam ar nepilngadīgajiem likumpārkāpējiem, kā arī sociālais darbinieks organizējis STIS ar Olaines novada bāriņtiesas, pašvaldības policijas un izglītības iestāžu speciālistiem darbā ar jauniešiem ar uzvedības problēmām. Sanāksmju protokoli pievienoti klientu lietās. Sanāksmēs izskatīti/risināti sociālie gadījumi, kuru pamatā ir vecāku nolaidība bērnu aprūpes nodrošināšanā un audzināšanā, ilgstoša izglītības iestāžu neapmeklēšana, bērnu devianta uzvedība, iespējamā vardarbība pret bērnu, risināts jautājums par veiksmīgākas ārpusģimenes aprūpes formas piemērošanu, ilgstošas sociālās aprūpes un sociālās rehabilitācijas institūcijas izvēli. Runāts par starpinstitūciju komandas sadarbību katra konkrēta sociālā gadījuma ietvaros. Sociālie gadījumi tiek skatīti Olaines novada pašvaldības sadarbības grupas sanāksmēs. Notiek starpinstitucionālās sanāksmes ar pašvaldības izglītības nodaļas, izglītības iestāžu sociālajiem pedagogiem, bāriņtiesas un pašvaldības policijas pārstāvjiem, kurās tiek risināti jautājumi par bērnu ilgstošu izglītības iestāžu neapmeklēšanu un vecāku nolaidību izglītības nodrošināšanā bērniem. Nodrošināta dalība tiesas sēdēs par audzinoša rakstura piespiedu līdzekļa piemērošanu bērniem. Nodrošināta dalība Valsts bērnu tiesību aizsardzības inspekcijas organizētajās darbnīcās par pašvaldību institūciju starpinstituciuonālo sadarbību bērnu tiesību aizsardzības jomā, informācija par gūtajām atziņām, sadarbības pilnveides iespējām, kā arī preventīvā darba aktualizēšana katrā pašvaldības institūcijā, kas strādā ar bērniem, sniegta sadarbības partneriem. |
| 4.10. | Turpināt sociālās korekcijas un sociālās palīdzības programmas nepilngadīgajiem likumpārkāpējiem darbu | Iestādes budžeta ietvaros | Atbalsta nodaļas ģimenēm ar bērniem vadītāja, nodaļas sociālais darbinieks darbam ar mērķa grupu | NPAIS sistēmā nav saņemti jauni darba uzdevumi.  Uzsākta 1 nepilngadīgā likumpārkāpēja sociālās korekcijas programmas izstrāde sadarbībā ar Valsts probācijas dienestu.  2024.gadā izstrādāti sociālās rehabilitācijas plāni 2 jauniešiem. Slēgtas 2 klientu lietas.  Veiktas preventīvas sarunas ar bērniem, palīdzot attīstīt personiskos resursus un strādāt ar jaunieša izaugsmi, viņu vecākiem par veidiem, kā risināt savstarpējās saskarsmes grūtības, motivējot izmantot sociālā dienesta speciālistu konsultācijas un sociālos pakalos pakalpojumus, sniegta informācija par iespēju izmantot Biedrības “Pusaudžu resursu centrs” un programmas “Mediācija ģimenes lietās” pakalpojumus. Realizēta sadarbība ar jauniešu vecākiem, izglītības iestāžu, Valsts probācijas dienesta, bāriņtiesas un atbalsta speciālistiem, kuri iesaistīti konkrētā sociālā gadījuma risināšanā. Sociālie gadījumi skatīti starpinstitucionālās sanāksmēs, meklējot piemērotākos atbalsta veidus. Pusaudžu vecākiem piedāvāta iespēja izmantot izglītojošu grupas 10 nodarbību ciklu “Ceļvedis, audzinot pusaudzi”. |
| 4.11. | Sadarboties ar valsts, pašvaldību un sabiedriskajām un nevalstiskajām organizācijām, ar mērķi ģimenēm ar bērniem, kā arī bērniem, kuru vecākiem pārtrauktas aizgādības tiesības, nodrošināt atbalsta pakalpojumus, kurus nesniedz pašvaldība | Iestādes budžeta ietvaros | Atbalsta nodaļas ģimenēm ar bērniem vadītāja, nodaļas sociālie darbinieki, BJC„OLAKS” sociālais darbinieks | Vecāki un ārpusģimes aprūpē esošu bērnu aprūpes veicēji tiek informēti un motivēti izmantot dažādus atbalsta pakalpojumus, piem., Valsts bērnu tiesību aizsardzības inspekcijas Konsultatīvā nodaļa individuālo atbalsta plānu izstrādei, kā arī ģimenes psihoterapijas un psihologa pakalpojuma izmantošanu (LU studenti), Pusaudžu resursu centra multidisciplināri pakalpojumi, narkologa pakalpojums, motivācijas programmas izmantošana jauniešiem ar vielu atkarību, sadarbība ar biedrību “Cerību gaismiņa”, iesaistot vecākus bērnu attīstības veicināšanas un rehabilitācijas pakalpojumu izmantošanā, veicināta vecāku iesaiste biedrības “Citāds ES” aktivitātēs.  Turpinās sadarbība ar Latvijas SOS bērnu ciematu asociāciju un Jelgavas novada pašvaldību, Rēzeknes novada pašvaldību, biedrību “Centrs Elizabete”, Smiltenes novada pašvaldības Bērnu un ģimenes atbalsta centru un Gulbenes novada pašvaldības Ģimenes atbalsta centru “Saule” ilgstošas sociālās aprūpes un sociālās rehabilitācijas pakalpojumu nodrošināšanā 16 bērniem.  Veikta 6 ilgstošas sociālās aprūpes un sociālās rehabilitācijas pakalpojuma bērniem sniedzēju pakalpojuma kvalitātes izvērtēšana, veicot institūciju speciālistu un tajās ievietoto 16 bērnu aptauju, izvērtējot uz bērnu vajadzībām centrētu pakalpojumu. |
| 4.12. | Apzināt audžuģimeņu un aizbildņu ģimeņu problēmas un vajadzības, plānot un organizēt atbalsta pakalpojumus, speciālistu piesaisti | Iestādes budžeta ietvaros | Atbalsta nodaļas ģimenēm ar bērniem vadītāja, nodaļas sociālais darbinieks darbam ar mērķa grupu | Veiktas pārrunas ar 10 audžuģimeņu vecākiem, kurās kopumā ievietoti 17 bērni. Izvērtēta sniegtā pakalpojuma kvalitāte un bērnu vajadzību nodrošinājums.  Aizbildņu ģimenēm sniegta informācija par pieejamajiem sociālajiem pakalpojumiem un sociālo palīdzību.  Pilngadību sasniegušajiem jauniešiem – 5, kuri sasnieguši pilngadību un viņu aizbildņiem sniegta informācija par sociālajām garantijām, sociālajā dienestā pieejamo palīdzību.  Sagatavota informācija par 5 pilngadību sasniegušiem jauniešiem, kuriem pārtraukta ārpusģimenes aprūpe un sniegta informācija sociālā darba pēctecības nodrošināšanai sociālā darba un sociālās palīdzības nodaļas kolēģiem. |
| 4.13. | Pēc nepieciešamības organizēt dažādas iepriekš neplānotas aktivitātes | Nav nepieciešami papildus finanšu līdzekļi. NVO piesaiste. | Atbalsta nodaļas ģimenēm ar bērniem vadītāja | Veikta ziedojumu piesaiste sadarbībā ar individuālajiem ziedotājiem un SIA “Smeko”, ģimeņu atbalsta nodaļas redzeslokā esošu ģimeņu ar bērniem ikdienā nepieciešamo sadzīves preču, bērnu apģērba vai produktu iegādei, kā arī Ziemassvētku dāvanām. |
| **5. Sociālā aprūpe** | | | | |
| 5.1. | Nodrošināt ilgstošas sociālās aprūpes pakalpojumus pašvaldības Sociālās aprūpes centrā atbilstoši spēkā esošajiem normatīviem un budžetam. | Iestādes budžeta ietvaros | Sociālās aprūpes nodaļas vadītāja, sociālais darbinieks | Gada laikā ilgstošas sociālās aprūpes un sociālās rehabilitācijas pakalpojumu saņemšanai Sociālās aprūpes centrā tika uzņemti 23 jauni klienti. Faktiskais vietu aizpildījums – 15875 gultasdienas. |
| 5.2. | Nodrošināt sociālās rehabilitācijas pakalpojumus Sociālās aprūpes centra klientiem atbilstoši spēkā esošajiem normatīviem un budžetam. | Iestādes budžeta ietvaros | Sociālais darbinieks, sociālais rehabilitētājs | Pieņemts darbā sociālais rehabilitētājs, kas plāno, vada un organizē klientu sociālās aktivizēšanas darbu, ka arī stimulē klientu interesi, vēlmi un gribu. Sociālās rehabilitācijas procesa ietvaros sadarbībā ar sociālo uzņēmumu “Laimes bļoda” un “Attīstības centrs GADALAIKI” tiek uzsākta graudu terapija Sociālās aprūpes centra klientiem. |
| 5.3. | Organizēt aprūpes mājās pakalpojumu Olaines pilsētā un novada attālākajos apvidos dzīvojošiem klientiem. | Iestādes budžeta ietvaros | Sociālās aprūpes nodaļas vadītāja, sociālais darbinieks, sociālais aprūpētājs | Organizējam nepieciešamo aprūpi dzīvesvietā gan Olaines pilsētā, gan pagastu teritorijās, izvērtējot to, kādas iespējas nodrošināt nepieciešamo aprūpi ir ar aprūpējamo kopā dzīvojošajiem ģimenes locekļiem vai personām, kurām ar aprūpējamo ir kopējie izdevumi par uzturu un kuras mitinās vienā mājoklī ar viņu. Gada laikā aprūpes mājās pakalpojumu saņēma 86 klienti, no tiem 18 dzīvo pagasta teritorijā. |
| 5.4. | Sagatavot priekšlikumus par aprūpes mājās pakalpojuma pilnveidošanu un attīstību Olaines novadā. | Iestādes budžeta ietvaros | Direktore, sociālās aprūpes nodaļas vadītāja | Aprūpes mājās pakalpojuma pilnveidošanai un novada iedzīvotāju dzīves kvalitātes uzlabošanai, kas īpaši aktuāli ir pagasta iedzīvotājiem, Eiropas Savienības kohēzijas politikas programmas 2021.–2027.gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākuma “Sabiedrībā balstītu sociālo pakalpojumu pieejamības palielināšana” ietvaros bija ieplānots iegādāties specializēto transportu un aprūpes mašīnu. Projekts netika atbalstīts. |
| 5.5. | Sadarboties ar valsts, citām pašvaldībām un sabiedriskajām organizācijām, ar mērķi novada iedzīvotājiem pilnveidot aprūpes mājās pakalpojumu. | Iestādes budžeta ietvaros, projektu ietvaros | Direktore, sociālās aprūpes nodaļas vadītāja | Lai veicinātu aprūpes mājās klientu resocializāciju, klientiem tika piedāvāta iespēja kopā ar sociālo aprūpētāju apmeklēt pensionāru biedrības “Liepas” sapulces un piedalīties biedrības organizētajās aktivitātēs.  Tika veikts skaidrojošais darbs iedzīvotājiem un veselības nozares pārstāvjiem par iespējām saņemt valsts apmaksāto paliatīvās aprūpes pakalpojumu. |
| 5.6. | Īstenot skolēnu nodarbinātības pasākumus vasaras brīvlaikā. | Iestādes budžeta ietvaros | Sociālās aprūpes nodaļas vadītāja | Skolēnu nodarbinātības pasākuma (vasaras brīvlaikā) ietvaros tika nodarbināti 6 skolnieki laika periodā no 2024.gada 01.jūlija līdz 2024.gada 23.augustam. Skolnieki piedalījās brīvā laika aktivitāšu organizēšanā Sociālās aprūpes centra klientiem, organizēja Sociālās aprūpes centra klientiem pastaigas pa Olaines pilsētas teritoriju, iepirkšanās pastaigu laikā, palīdzēja ēdināt un dzirdināt smagi slimus Sociālās aprūpes centra klientus. |
| 5.7. | Sniegt iedzīvotājiem informāciju par Sociālās aprūpes centra un aprūpes mājās pakalpojumiem. | Iestādes budžeta ietvaros | Sociālās aprūpes nodaļas vadītāja, sociālais darbinieks | Informācija par pieejamajiem sociālās aprūpes pakalpojumiem tiek ievietota un nepieciešamības gadījumā papildināta mājaslapā. Regulāri (gan klātienē, gan pa telefonu, gan e-pastā) iedzīvotājiem tiek sniegta informācija par pieejamajiem pakalpojumiem un to saņemšanas kārtību. |
| 5.8. | Veikt sociālās aprūpes pakalpojumu kvalitātes un klienta apmierinātības analīzi. | Iestādes budžeta ietvaros | Sociālās aprūpes nodaļas vadītāja, sociālais darbinieks, sociālais aprūpētājs, sociālais rehabilitētājs | Sociālās aprūpes centra klientu apmierinātība par sniegtajiem pakalpojumiem tika apspriesta kopsapulcē. Sociālās aprūpes centra iedzīvotāji izteica nepieciešamību turpināt graudu terapijas nodarbības un palielināt terapijas saņēmēju skaitu, kā arī ieviest citus terapijas veidus (piem., kanisterapija), kas uzlabo psihoemocionālo un fizisko stāvokli. |
| 5.9. | Izglītot Sociālās aprūpes centra klientus veselīga uztura un drošas pārtikas jautājumos. | Iestādes budžeta ietvaros | Ēdināšanas pakalpojumu speciālists | Veselīga uztura nodrošināšanai Sociālās aprūpes centra klientiem tiek nodrošināta sabalansētā ēdināšana atbilstoši spēkā esošo normatīvo aktu prasībām. Informācijas stendos izlikta nedēļas un dienas ēdienkarte, informācija par veselīgu uzturu, alergēniem. Cukura diabēta slimniekiem tiek nodrošināta speciālā ēdienkarte. Senioru dienas pasākumu ietvaros tika piedāvāta lekcija par veselīgu uzturu. |
| 5.10. | Nepieciešamības gadījumā veikt korekcijas sociālo pakalpojumu saturā un darba organizācijā. | Iestādes budžeta ietvaros | Sociālās aprūpes nodaļas vadītāja, sociālais darbinieks | Pamatojoties uz Epidemioloģiskās drošības likumu un 21.11.2006. Ministru kabineta noteikumiem Nr.948 "Noteikumi par gripas pretepidēmijas pasākumiem", visiem Sociālās aprūpes centra klientiem un darbiniekiem tika piedāvāts veikt bezmaksas vakcināciju pret gripu. Gripas epidēmijas laikā tika ieviesti ierobežojošie pasākumi infekcijas ierobežošanai saskaņā ar izstrādāto Higiēniskā un pretepidēmiskā režīma plānu. |
| 5.11. | Organizēt ekskursiju Sociālās aprūpes centra klientiem. | Iestādes budžeta ietvaros | Sociālais rehabilitētājs, sociālais darbinieks | Lai sekmētu Sociālās aprūpes centrā dzīvojošo personu iekļaušanos sabiedrībā, tika organizēta ekskursija uz Nacionālo botānisko dārzu Salaspilī. |
| 5.12. | Sadarbībā ar Olaines kultūras centru un Olaines novada izglītības iestādēm organizēt svētku un izglītojošus pasākumus Sociālās aprūpes centra klientiem. | Iestādes budžeta ietvaros | Sociālais rehabilitētājs, sociālais darbinieks | Sadarbībā ar Olaines Mūzikas un mākslas skolu, Olaines skolām un pirmsskolas izglītības iestādēm, rokdarbu pulciņu “Piesaulīte”, biedrību “Pīlādzis”, SIA “Drogas”, kā arī ar Olaines iedzīvotāju brīvprātīgu palīdzību tika organizēti svētku dienām veltītie pasākumi un dāvanas.  Sadarbībā ar Rīgas dienas centru tika iestudēts teātra uzvedums Sociālās aprūpes centra telpās.  Sociālās aprūpes centra klientiem tiek nodrošināta iespēja tikties ar katoļu, pareizticīgo un luterāņu konfesiju mācītājiem, kā arī apmeklēt dievkalpojumus.  Sociālās aprūpes centra klientu imunitātes stiprināšanai un veselīga uztura nodrošināšanai Olaines iedzīvotāji ziedo Sociālās aprūpes centram savos dārzos izaudzētus augļus, dārzeņus un ogas. |

Direktore A.Liepiņa

Buiķe, Zirne, Degle, Jankova